RAZPIS ZA SOFINANCIRANJE STROKOVNIH PUBLIKACIJ IZ SKLADA ZA ZALOŽNIŠTVO FF ZA LETO 2021–2022

Znanstvena založba Filozofske fakultete objavlja Razpis za sofinanciranje strokovnih publikacij iz Sklada za založništvo FF za leto 2021–2022.

1. **OSNOVNA RAZPISNA PODROČJA**

Sklad za založništvo FF bo sofinanciral strokovne publikacije na naslednji način:

1. V zbirki **Historia facultatis**.
2. S **sofinanciranjem natisa** drugih oddelčnih strokovnih publikacij.
3. **POGOJI ZA SODELOVANJE NA RAZPISU**

Na razpisu lahko sodelujejo redno in pogodbeno zaposleni uslužbenci Filozofske fakultete kot tudi upokojeni uslužbenci FF, in sicer največ 5 let od upokojitve. Na razpisu lahko sodelujejo tudi vrhunski slovenski ali tuji strokovnjaki s področja humanistike in družboslovja. V primeru tujih strokovnjakov mora biti razviden poseben interes FF za objavo njihovega dela.

Jezik subvencioniranih publikacij mora biti slovenski, razen v primerih, ko gre za publikacije s področja jezikoslovja in tuje literature oziroma kadar obstaja tehten razlog za rabo tujega jezika (potrebna je dodatna obrazložitev prijavitelja).

1. **ZBIRKA HISTORIA FACULTATIS**

Zbirka ***Historia facultatis*** je bila ustanovljena za namene obeležbe 100. obletnice Filozofske fakultete leta 2019. V zbirko so načeloma umeščene krajše (50–100 strani) zgodovine posameznih oddelkov in monografije o vidnih članih oddelkov. Izdaja publikacij v zbirki se bo nadaljevala tudi po letu 2019.

Ob prijavi na razpis za objavo v knjižni zbirki ***Historia facultatis*** (točka I./A)mora vsak prijavitelj v skladu s priloženimi navodili ob prijavi predložiti*:*

* **Izpolnjen prijavni obrazec** za prijavo publikacije v zbirki Historia facultatis (*Obrazec Historia facultatis PRIJAVA*).
* **Dokončno različico besedila v elektronski obliki** (MS Word) na zgoščenki, USB-ključku ali poslano po e-pošti na naslov eva.vrbnjak@ff.uni-lj.si z vsemi predvidenimi prilogami. Besedilo mora imeti ustrezen strokovni aparat. Besedilo se lahko lektorira naknadno (stroške lektoriranja besedila poravna Znanstvena založba). Avtorji morajo dosledno upoštevati ***navodila*** glede tehnične urejenosti besedila in načina citiranja.

Obseg besedila za zbirko Historia facultatis je omejen na največ 20 avtorskih pol, priporočljivi obseg pa je do 10 avtorskih pol. Ena avtorska pola obsega 30.000 znakov(upoštevajo se tudi prostori med znaki – presledki). Sklad za založništvo bo za zbirko Historia facultatis kril stroške lektoriranja, grafičnega preloma in tiska. Avtorski honorar za avtorja monografije v okviru Sklada za založništvo FF ni predviden, za morebitne tovrstne stroške lahko poskrbi posamezni oddelek. Honorar v tem primeru ne sme presegati tarife za strokovno besedilo, določene v veljavni tarifi honorarjev Znanstvene založbe FF, objavljenem na intranetu FF).

O prijavah odloča Uredniški odbor ob 100. obletnici Filozofske fakultete. V letni progam za leto 2021–2022 bodo načeloma sprejete do tri monografije.

1. **SOFINANCIRANJE NATISA DRUGIH ODDELČNIH STROKOVNIH PUBLIKACIJ**

Na razpis iz Sklada za založništvo se lahko prijavijo tudi druge oddelčne strokovne publikacije. Predmet sofinanciranja niso zborniki simpozijev in priložnostni zborniki, učbeniki, znanstvene monografije in objave rezultatov znanstvenih raziskav. Za tovrstne publikacije so predvideni drugi razpisi za objavo znanstvenoraziskovalnega dela (več informacij o tem dobite na Znanstveni založbi FF).

Ob prijavi na razpis za sofinanciranje natisa drugih oddelčnih strokovnih publikacij (točka I./B)mora vsak prijavitelj v skladu s priloženimi navodili ob prijavi predložiti*:*

* **Izpolnjen prijavni obrazec** za sofinanciranje natisa drugih oddelčnih strokovnih publikacij (*Obrazec Oddelčna strokovna publikacija PRIJAVA*).
* **Dokončno različico besedila v elektronski obliki** (MS Word) na zgoščenki, USB ključku ali poslano po e-pošti na naslov eva.vrbnjak@ff.uni-lj.si z vsemi predvidenimi prilogami. Besedilo mora imeti ustrezen strokovni aparat. Besedilo se lahko lektorira naknadno (stroške lektoriranja besedila poravna Znanstvena založba).

Sklad za založništvo bo za tovrstne oddelčne publikacije kril stroške lektoriranja, grafičnega preloma in tiska. Avtorski honorar za avtorja monografije v okviru Sklada za založništvo FF ni predviden, za morebitne tovrstne stroške lahko poskrbi posamezni oddelek. Honorar v vsakem primeru ne sme presegati tarife za strokovno besedilo, določene v veljavni tarifi honorarjev Znanstvene založbe FF, objavljenem na intranetu FF).

O prijavah odloča Uredništvo strokovnih publikacij. V letni progam za leto 2021–2022 bodo načeloma sprejete do tri monografije.

V primeru večjega števila prijav bodo imele prednost publikacije, ki so pomembne za:

a) razvoj slovenske humanistike in družboslovja,

b) uveljavljanje strokovnih dosežkov zaposlenih na Filozofski fakulteti v širši javnosti,

c) uveljavljanje strok in Filozofske fakultete v domači in mednarodni strokovni javnosti,

d) razvoj kakovostnih interdisciplinarnih projektov (itd.).

Prijavitelji se obvezujejo, da bodo na poziv Znanstvene založbe FF s prijavljenimi projekti sodelovali pri morebitni prijavi prijavljene publikacije tudi na druge založniške razpise (JAK, MIZŠ, ARRS …). Prijavitelji se strinjajo, da bodo izdane publikacije odprto dostopne z licenco [Creative Commons Attribution-ShareAlike 4.0 International License – CC BY-SA 4.0](https://creativecommons.org/licenses/by-sa/4.0/) (priznanje avtorstva in deljenje pod istimi pogoji) v skladu z veljavno Nacionalno strategijo odprtega dostopa do znanstvenih objav in raziskovalnih podatkov v Sloveniji 2015-2021.

**ZADNJI ROK ZA PRIJAVO JE 30. september 2021.** Prijave zbira Znanstvena založba Filozofske fakultete (ZZFF) (soba 527). Prijavitelje naprošamo, da prijavo oddajo **v tiskani obliki** (z vsemi potrebnimi podpisi) in **elektronski obliki** (podpisi na obrazcih tu niso potrebni) na e-poštni naslov eva.vrbnjak@ff.uni-lj.si.

Dodatne informacije v zvezi z razpisom interesenti dobijo pri Evi Vrbnjak (tel. 01/241 15 61, e-pošta eva.vrbnjak@ff.uni-lj.si).

Razpis je objavljen na spletni strani Znanstvene založbe FF dne 14. 6. 2021.

vodja Uredništva strokovnih publikacij:

izr. prof. dr. Tanja Žigon

Ljubljana, 14. 6. 2021